《栅口致喜亭咏怀 其一》
宋代·刘宗

经年多病少逢迎，投老归来称野情。闭户且教防俗客，拥书终自笑浮生。

怪人鸿雁呼群起，浴水鵁鶄傍母轻。几点疏萤独来往，鬓丝禅榻落花声。

作者简介：刘宗，东莞（今属广东）人。理宗淳祐三年（一二四三）特奏名，充封州司法参军。宋亡，隐员山。事见清道光《封川县志》卷四、民国《东莞县志》卷五四。今录诗二首。